Dunavecse Város Önkormányzatának Képviselő-testülete

186-8/2025.

	
JEGYZŐKÖNYV

Készült a képviselő-testület 2025. június 3-án /8,00-8,40/ megtartott rendkívüli üléséről



Az ülés helye: Városháza ülésterme

Jelen vannak: 
Vörös Sándor polgármester, Kochné Vadászi Borbála alpolgármester, Aranyi János Gábor, Dallos Erika, Dér Gabriella, Molnár Gyula és Sándor Zsombor képviselők (7 fő)

Tanácskozási joggal jelen van:
Nagy Erzsébet jegyző, Ginál Róbert gazdálkodási csoportvezető

Jegyzőkönyvvezető: Marticsné Molnár Szilvia


Vörös Sándor polgármester úr
Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Dér Gabriella képviselő és Kochné Vadászi Borbála képviselő asszony hitelesítik. Javaslom, hogy a meghívóban szereplő napirendi pontokat tárgyalja meg a testület a Gépjármű vásárlása című napirend kiegészítésével. 
	
Polgármester úr megkérdezi a képviselő-testület tagjaitól, hogy ki ért egyet a napirendi pontokkal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

110/2025. (VI. 3.) Kt. normatív határozata
Napirend elfogadása
										H a t á r o z a t

1.) Élhető Dunavecse közbeszerzés végső döntése
2.) Szalkszentmárton külterület 0346/2 hrsz-ú ingatlan értékesítése
3.) Ingatlanfelajánlás a Magyar Falu Program keretében
4.) Gépjármű vásárlása


A napirendi pontok elfogadása után megkezdődött azok tárgyalása.

1./ Napirend:
     Élhető Dunavecse közbeszerzés végső döntése
     Előterjesztő: Vörös Sándor polgármester
     Előterjesztésért felelős: Ginál Róbert gazdálkodási csoportvezető


Vörös Sándor polgármester úr
Az Élhető Dunavecse (könyvtár felújítás, nyilvános mosdó építés) pályázat közbeszerzésével kapcsolatosan a végső, az eljárást lezáró döntést szükséges meghozni a testületnek.

Végső döntés szükséges az eljárás lezárásához. A bíráló bizottság anyagait a Bács-Tender Kft. előkészítette, amely alapján a bizottság javaslatot tett az első két helyezett ajánlattevő elfogadására. A kivitelezésre rendelkezésre álló bruttó fedezet támogatás: 123.575.748 Ft Nyertes árajánlat (Ponty-Bau Kft.) bruttó összege az 1. rész: Bruttó összesen:84.868.720 Ft Nyertes árajánlat (Modus Vivendi Kft.) bruttó összege az 2. rész: 29.718.000 Ft

A két legkedvezőbb árajánlat bruttó összege 114.586.720 Ft, amely nem éri el a rendelkezésre álló keretösszeget, 8.989.028 Ft összeggel kedvezőbb az ajánlatok összege, mint a rendelkezésre álló keret, megtakarítás keletkezik. A fentiekre tekintettel megállapítható, hogy önerő biztosítása nem szükséges a kivitelezéshez. Az előző testületi ülésen meghoztuk a közbenső döntést. Korábban beszéltem a mentességi kérelemről, illetve az állami beruházásokkal kapcsolatos építési szabályzatok alapján mi még az illetékes minisztériumtól visszajelzést nem kaptunk. A mai ülés után az anyagot ismételten fel kell tölteni a megfelelő oldalra. Ha most hozunk döntést, az nem biztos, hogy az is lesz a végleges. Nemcsak győztest, de 2. helyezettet és hirdetni kell, mert előfordulhat olyan, hogy az elsőt alkalmatlannak minősítik és ilyenkor a 2. lép a helyére. Felkérem a gazdasági vezetőt, hogy az elmondottakhoz mondjon még pár gondolatot.

Ginál Róbert gazdálkodási csoportvezető
Az előterjesztésben összefoglaltam, hogy mi az az összeg, ami a pályázatban rendelkezésre áll. Jelen állás szerint közel 9 millió forint megtakarítás keletkezett. 

Vörös Sándor polgármester úr
Ez az összeg átcsoportosítható?

Ginál Róbert gazdálkodási csoportvezető
Erre még nem kaptam választ. 

Aranyi János Gábor képviselő úr
Megnéztem az Opten-ben a Ponty-Bau Kft. cégtörténetét. Májusi bejegyzéssel büntető eljárás folyik ellene.

Vörös Sándor polgármester úr
Ezt vizsgálta a közbeszerző cég?

Ginál Róbert gazdálkodási csoportvezető
Az eljárás még tart, a közbeszerzést végző cég képviselője elmondta, hogy ezért kell kettő nyertest választani, ha időközben valami probléma lenne az első nyertessel, akkor automatikusan a második lép a helyébe. Egyébként a köztartozásmentes adózói adatbázist nézik és nem volt egy éven túli tartozása. 

Vörös Sándor polgármester úr
Megkérdezem a képviselő-testület tagjaitól, hogy van-e kérdés a napirenddel kapcsolatban?

A képviselő-testület tagjai részéről kérdés nem volt.

Nagy Erzsébet jegyző
Az új, a közbeszerzésekről szóló 2011. évi CVIII. törvény 22. § (5) bekezdése szerint testületi döntéshozatal esetében név szerinti szavazást kell alkalmazni. Ennek megfelelően az eljárás ezen szakaszában azt javaslom a testületnek, hogy névszerinti szavazással döntsenek.

Vörös Sándor polgármester úr
Név szerinti szavazás következik. 

Nagy Erzsébet jegyző
Az SZMSZ 16. § (2) bekezdése értelmében név szerinti szavazás következik, melynél a jegyző a jelenléti ív szerinti sorrendben felolvassa a képviselők nevét, akik igennel vagy nemmel szavaznak a feltett kérdésre. 

Vörös Sándor polgármester úr
Megkérdezem a képviselő-testület tagjaitól, hogy ki ért egyet a közbeszerzési eljárással kapcsolatos közbeszerzést lezáró döntésről szóló /TOP Plusz 1.2.1-21-BK1-2023-00046 azonosító számú „Élhető Dunavecse fejlesztés”/ határozati javaslat elfogadásával?

Nagy Erzsébet jegyző
Kérem, Vörös Sándor polgármester urat, hogy válaszoljon a feltett kérdésre igennel vagy nemmel.

Vörös Sándor polgármester úr
Igen. 

Nagy Erzsébet jegyző
Kérem, Aranyi János Gábor képviselő urat, hogy válaszoljon a feltett kérdésre igennel vagy nemmel.

Aranyi János Gábor képviselő úr
Igen. 

Nagy Erzsébet jegyző
Kérem, Dér Gabriella képviselő asszonyt, hogy válaszoljon a feltett kérdésre igennel vagy nemmel.

Dér Gabriella képviselő asszony
Igen. 

Nagy Erzsébet jegyző
Kérem, Dallos Erika képviselő asszonyt, hogy válaszoljon a feltett kérdésre igennel vagy nemmel.

Dallos Erika képviselő asszony
Igen.



Nagy Erzsébet jegyző
Kérem, Kochné Vadászi Borbála alpolgármester asszonyt, hogy válaszoljon a feltett kérdésre igennel vagy nemmel.

Kochné Vadászi Borbála
Igen. 

Nagy Erzsébet jegyző
Kérem, Molnár Gyula képviselő urat, hogy válaszoljon a feltett kérdésre igennel vagy nemmel.

Molnár Gyula képviselő úr
Igen. 

Nagy Erzsébet jegyző
Kérem, Sándor Zsombor képviselő urat, hogy válaszoljon a feltett kérdésre igennel vagy nemmel.

Sándor Zsombor képviselő úr
Igen. 

A képviselő-testület tagjai név szerinti szavazással, 7 igen szavazattal, ellenszavazat nélkül az alábbi határozatot hozták:

 
111/2025. (VI.3.) Kt.h.
Közbeszerzési eljárással kapcsolatos végső döntés
[bookmark: _Hlk125710421]/TOP-PLUSZ-1.2.1-21-BK1-2023-00046 azonosító 
számú „Élhető Dunavecse fejlesztés”																													H a t á r o z a t
	
1./ Dunavecse Város Önkormányzata Képviselő-testülete a TOP-PLUSZ-1.2.1-21-BK1-2023-00046 azonosító számú „Élhető Dunavecse fejlesztés” elnevezésű pályázat közbeszerzéséhez kapcsolódóan az alábbi határozatot hozta:
-  Végső bírálati jegyzőkönyvben és a végső bírálati lapokban foglaltakat elfogadja,
az eljárást eredményessé nyilvánítja, az értékelés során kialakult sorrend alapján az alábbiak szerint:  

1) az 1. részre Vikár Béla Könyvtár felújítására vonatkozóan: 
a legjobb ár-érték arányt tartalmazó érvényes ajánlatot benyújtó ajánlattevő a Ponty-Bau Kft.-t nyertessé és a SIZSO-BAU Építőipari, Kereskedelmi és Szolgáltató Kft.-t a második legkedvezőbb ajánlattevővé való nyilvánítását. 

Nyertes ajánlattevő: a Ponty-Bau Kft. (6500 Baja Kenderes u. 9/A.) nettó 66.825.764,- Ft ajánlati árral.  

2) a 2. részre Nyilvános WC-blokk és fedett kerékpártárolóra vonatkozóan:
a legjobb ár-érték arányt tartalmazó érvényes ajánlatot benyújtó ajánlattevő a Modus Vivendi Építőipari Beruházó- és Kereskedelmi Kft.-t nyertessé és a Generál Építőipari Kft.-t a második legkedvezőbb ajánlattevővé való nyilvánítását.

Nyertes ajánlattevő: a Modus Vivendi Építőipari Beruházó- és Kereskedelmi Kft. (6238 Imrehegy, Kossuth Tér 13.) nettó 23.400.000,- Ft ajánlati árral.  

2./ A Képviselő-testület megállapítja, hogy a nyertes ajánlati árak részenként: 
1. részre: 66.825.764,- Ft és a 2. részre: 23.400.000,- Ft. 
Azaz ajánlati árak mindkét részre összesen (nettó HUF): 90.225.764,- Ft. 

3./ A Képviselő-testület a rendelkezésre álló fedezet nettó összegét - mindkét részre összesen - 97.303.739,- Ft-ban állapítja meg. Rendelkezésre áll a szükséges fedezet támogatásból.

Ajánlati biztosékok visszautalásáról Ajánlatkérőnek gondoskodnia szükséges a Kbt. 54.§ (5) bekezdése szerint.

4./ Ezen határozatról értesül:
- Vörös Sándor polgármester 
- Ginál Róbert gazdálkodási csoportvezető
- Bács-Tender Kft. 6000 Kecskemét, Kisfaludy u. 8. II/1.


2./ Napirend:
      Szalkszentmárton külterület 0346/2 hrsz-ú ingatlan értékesítése
      Előterjesztő: Vörös Sándor polgármester
      Előterjesztésért felelős: Nagy Erzsébet jegyző



Vörös Sándor polgármester úr
A Képviselő-testület a 88/2025. (IV.29.) számú határozatával pályázati felhívás közzétételéről döntött a Szalkszentmárton külterület 0356/2 hrsz-ú ingatlan értékesítése kapcsán. A pályázati ajánlatok benyújtásának határideje: 2025. május 15. napja volt. Az ajánlattételi határidő lejártáig 1 db ajánlat érkezett, sértetlen csomagolásban, az ajánlat összeállítása az előírt formai követelményeknek megfelelően történt. Az előterjesztés mellékletét képezi a bontási jegyzőkönyv. Fentiek alapján az ingatlan értékesítési ára: 39 076 800 Ft, melyet a tulajdonos önkormányzatok a tulajdoni hányaduk arányában kívánnak értékesíteni az ajánlattevőnek az előterjesztésben foglaltak szerint. Javaslom a határozati javaslat elfogadását.

Megkérdezem a képviselő-testület tagjaitól, hogy ki ért egyet a Szalkszentmárton külterület 0346/2 hrsz-ú ingatlan értékesítésével a határozati javaslat szerint?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

112/2025. (VI.03.) Kt.h.
A Szalkszentmárton külterület 0346/2 hrsz-ú
ingatlan értékesítése

									H a t á r o z a t

1./ Dunavecse Város Önkormányzata Képviselő-testülete úgy dönt, hogy a Szalkszentmárton külterület 0346/2 hrsz-ú kivett vízmű megnevezésű ingatlan Dunavecse Város Önkormányzata tulajdonát képező 2798/10000 tulajdoni hányadát minimum 10.933.689 Ft-ért értékesíti a RUTUR Kft. részére.
Vevő vállalja, hogy gondoskodik az értékesítéssel felmerülő költségekről, valamint az ingatlanon található III/0. jelű K-52 kataszteri számú figyelőkút fennmaradásáról a megfelelő műszaki védelem mellett, illetve gondoskodik a kútra vonatkozó szolgalmi jog bejegyzéséről, továbbá a változási vázrajzon kijelölésre kerül a kút gépjármű általi megközelítését biztosító szolgalmi út.

2./ A képviselő-testület a szerződéskötésre felhatalmazza Vörös Sándor polgármestert.
Felelős: Vörös Sándor polgármester
Határidő: 2025. június 30.

3./ Ezen határozatról értesül:
- Gulyásné Horváth Tünde polgármester 6086 Szalkszentmárton, Jókai u. 2.
- Lesi Árpád polgármester 6090 Kunszentmiklós, Kálvin tér 12.
- Németh Gábor polgármester 6098 Tass, Széchenyi u. 48.
- Vörös Sándor polgármester
- Zakar Zoltán polgármester 6088 Apostag, Kossuth L. u. 1.
- Rutur Bányászati Kft. info@tompaingatlanu.hu
- Irattár


3./ Napirend:
     Ingatlanfelajánlás a Magyar Falu Program keretében
     Előterjesztő: Vörös Sándor polgármester
     Előterjesztésért felelős: Vörös Sándor polgármester


Vörös Sándor polgármester úr
Az a döntés született, hogy az önkormányzatok megkapják az üresen álló Takarékszövetkezeti épületeket, valamilyen konstrukcióban. Azt gondolom, ha ezt megkapnánk nagyon jó lenne. Viszonylag új építésű az épület, bár felújításra szorul, de azt gondolom, hogy az épülettel bizonyos funkcióink bővülnének. Javaslom, hogy éljünk a lehetőséggel, illetve pozitív választ kellene adni. Azt még nem tudni, hogy tulajdonba kerül vagy vagyonkezelésbe. Ezek az épületek jelenleg a bank tulajdonában vannak, és a magyar állami ki fogja vásárolni, de hogyan fogja átadni még nem tudjuk. Továbbá azokon a településeken, ahol nincsen működő posta, azokat is az önkormányzat megkaphatja. Az épület padlásterébe lehetne kiadható vendégszobákat kialakítani, a földszinten közösségi teret, kávézót, bármit ki lehetne alakítani.

Megkérdezem a képviselő-testület tagjaitól, hogy ki ért egyet azzal, hogy ingyenes tulajdonba vegyük a régi takarékszövetkezet épületét?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

113/2025. (VI.03.) Kt.h.
Ingyenes önkormányzati tulajdonba
adás

									H a t á r o z a t

1. Dunavecse Város Önkormányzatának Képviselő-testülete a nemzeti vagyonról szóló 2011. évi CXCVI. törvény 13. §-ában foglaltak valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt-nél kezdeményezi és kérelmezi a TIHASZ TAKARÉK INGATLANHASZNOSÍTÓ ZRt. tulajdonában lévő 6087 Dunavecse, Fő út 26., 685 helyrajzi számon felvett, kivett takarékszövetkezet megnevezésű, 875 m2 területű ingatlan 1/1 tulajdoni hányadának ingyenes önkormányzati tulajdonba adását.

2. Az ingatlant az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés 7.) és 13.) pontjában meghatározott helyi közművelődési tevékenység támogatására, valamint turizmussal kapcsolatos feladatok ellátása érdekében kívánja tulajdonba venni és közösségi hely kialakítása, működtetése és szálláshely működtetése célra kívánja felhasználni.

3. Dunavecse Város Önkormányzata vállalja a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését.

4. Az igényelt ingatlan nem áll (örökségvédelmi / természetvédelmi / helyi / Natura 2000) védettség alatt. 

5. A Képviselő-testület felhatalmazza a polgármestert, hogy a Dunavecse, Fő út 26., 685 hrsz.-ú ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.

6. A Képviselő-testület felhatalmazza a polgármestert, hogy a Dunavecse, Fő út 26., 685  hrsz.-ú ingatlan ingyenes önkormányzati tulajdonba adására vonatkozó megállapodást aláírja.


7. Ezen határozatról értesül:
· Magyar Nemzeti Vagyonkezelő Zrt. 
· Vörös Sándor polgármester
· Nagy Erzsébet jegyző
· Ginál Róbert gazdálkodási csoportvezető


4./ Napirend:
     Gépjármű vásárlása
      Előterjesztő: Vörös Sándor polgármester


Vörös Sándor polgármester úr
Korábban már felmerült, hogy venni kellene az ÖTI részére egy járművet. Megint abba a szituációba vagyunk, hogy üzemképtelen a platós autó. Mindenképpen vennünk kellene egy használt autót. Olyan autóra van szükségünk, amibe lehet pakolni, árut beszerezni. Javasolni szeretném, hogy határozzunk meg egy 3 millió forintos keretet használt autóvásárlásra.

Megkérdezem a képviselő-testület tagjaitól, hogy ki ért egyet azzal, hogy vásároljunk egy használt gépkocsit 3 millió forint keretösszegből?


A képviselő-testület tagjai 7 igen szavazattal, ellenszavazat nélkül az alábbi határozatot hozták:

114/2025. (VI.03.) Kt.h.
Használt gépkocsi vásárlása

H a t á r o z a t


1./ Dunavecse Város Önkormányzata Képviselő-testülete úgy határoz, hogy az ÖTI részére árubeszerzésre alkalmas személygépjárművet vásárol maximum 3 millió forint összegben.

2./ A képviselő-testület felhatalmazza Vörös Sándor polgármestert a gépjármű megvásárlására.
Határidő: 2025. június 30.
Felelős: Vörös Sándor polgármester

3./ A képviselő-testület felkéri Ginál Róbert gazdálkodási csoportvezetőt, hogy a gépjármű vételi árát a költségvetésbe tervezze be.

4./ Ezen határozatról:
- Vörös Sándor polgármester
- Ginál Róbert gazdálkodási csoportvezető



[bookmark: _GoBack]A képviselő-testületi ülésen több napirend nem volt, ezért Polgármester úr megköszönte a képviselők munkáját, majd az ülést 840 perckor bezárta.

Kmft.
	Vörös Sándor 							Nagy Erzsébet
            polgármester					                               jegyző



			Hitelesítem:  ………………………….

				          ………………………….

